google/wiki40b huggingface dataset:
Majuskel

En majuskel, også kalt versal, er innen typografi det som til daglig kalles en stor bokstav, altså A, B, … i motsetning til a, b, … som kalles en minuskel eller gemen. Betegnelsen majuskel brukes for å unngå tvetydighet. Uttrykket «stor bokstav» kan bety «bokstav satt i stor type», som refererer til den fysiske størrelsen på en bokstav, i motsetning til hvorvidt bokstaven er en majuskel eller minuskel. I tradisjonell typografi betegnes versaler også som «blokkbokstaver», i motsetning til «gemene» (små) bokstaver.
Dagens majuskler er de opprinnelige latinske bokstavene. Minusklene er et senere tillegg som utviklet seg fra bokstavenes majuskelformer.
Ordet majuskel kommer fra latin maiusculus, litt større.
Ordet versal kommer fra nylatin versus, vers, og refererer til stor forbokstav i verslinje.

Bruk

Bruken av majuskler avhenger av språket. På norsk brukes majuskler bare i første bokstav i en ny setning eller første bokstav i navn. I tysk brukes i tillegg majuskler i begynnelsen av hvert substantiv.
Spekter (tidsskrift)

Spekter var et norsk reportasjeblad som kom ut med fem utgaver i perioden 1991–1992 før det ble lagt ned. Ansvarlig redaktør var Ragnhild Setsaas.
Diadorina

Utbredelse

Arten er utbredt i Sør-Amerika.
Amandaprisen 2001

Amandaprisen 2001 var utdelingen av Amandaprisen i 2001. Den ble delt ut i Haugesund den 3. september 2001. Både filmer fra 2000 og 2001 var nominerte.

Vinnere og nominerte

Nominasjonene til Amandaprisen:.
Vinnerne i hver kategori er uthevet.
Frelserens evangelium

«Frelserens evangelium» er et apokryft evangelium som bare er kjent gjennom et fragment som ble ervervet av Ägyptisches Museum Berlin og først ble offentliggjort i 1999.
Manuskriptet ble innkjøpt av museet i 1967, men ble ikke behandlet av konservatorer før i 1991. Manuskriptet er brannskadet, og er antagelig fra 500-tallet. Selve teksten er imidlertid eldre, og man har anslått en datering mellom år 150 og 200. Teksten er bare kjent i utdrag, og den første kjente siden er paginert som 97. Manuskriptet har imidlertid sannsynligvis bestått av flere tekster, og det er ikke mulig å si hvor langt evangeliet opprinnelig har vært.
Teksten i fragmentet inneholder en avskjedstale av Jesus, lagt til tiden mellom avskjedsmåltidet skjærtorsdag og korsfestelsen. Disiplene får deretter en visjon av Jesus på en himmelsk trone. Her i himmelen ber Jesus om å få slippe døden på korset. Det påfallende med manuskriptet er at Jesus begrunner dette med at han vil at det jødiske folket skal slippe skyld og dom. Fragmentet avsluttes med en rekke «Jeg er..»-utsagn av Jesus til disiplene, og en trøste-tale rettet mot korset.
En oversettelse av Einar Thomassen ble utgitt i samlingen Apokryfe evangelier i serien Verdens Hellige Skrifter i 2001. Denne oversettelsen bygger på professor Stephen Emmels korrigerte forståelse av teksten, som i 2001 ennå var upublisert, men som ble utgitt året etter.
Weathermen

Weathermen, også referert til som the weathermen, og seinere som the Weather Underground Organization (forkortelse: WUO), var en radikal venstreorientert organisasjon fra USA. Den ble grunnlagt i 1969.
Pokémon FireRed og LeafGreen

Handling

Handlingen foregår i Kanto-regionen og man kan fange alle pokémon fra første generasjon og noen fra andre og tredje generasjon. Etter syvende gym kommer Bill og tar deg med til Sevii Islands, altså One, Two og Three Island. Etter å ha rundet hele Pokémon-ligaen kommer man til Four, Five, Six og Seven Island. Man kan også skaffe deg Mystic Ticket og Aurora Ticket for å komme deg til Navel Rock og Birth Island. På Navel Rock finner man Ho-Oh og Lugia. På Birth Island, finner Deoxys etter man å ha løst en kode, men dessverre må man få disse billettene fra et Nintendo Event. Hvis man bruker en emulator, kan man bruke GameShark-koder for å få tak i Mystic og Aurora Ticket. Man får i oppdrag å finne rubinen og safiren, som hver ligger på en av øyene. Når man har gjort det, kan man bytte mellom spillene Pokémon Ruby og Sapphire. Etter å ha slått Pokémon-ligaen vil man komme til Battle Tower.
Langrenn under Vinter-OL 2014 – Lagsprint kvinner

Regler

Man hadde 2 semifinaler, der de to beste lagene fra hver semifinale + de 6 beste tidene gikk videre til finalen. Hver løper gikk 3 etapper.
Din Lligwy

Din Lligwy hussirkel er levningene av en landsby fra oldtiden i nærheten av østkysten av Anglesey, ikke langt fra dagens landsby Moelfre.
Stedet er antatt datert tilbake til jernalderen og ble sannsynligvis utvikle og bosatt over en lang periode. For det stedet som går foruten romersk tid i Britannia er det avdekket en rekke levninger, inkludert en lukket murvegg og grunnvollene til en rekke bygninger, flere av dem betydelige i størrelse og med velgjorte grunnvoller bygget av lokal kalkstein. Den ytre beskyttende muren er mot fullstendig intakt bortsett fra at høyden er blitt redusert.
Din Lligwy ligger på en lav ås med god utsikt utover Anglesey og med en sikker vannkilde rett ved. Åsen er i dag overvokst med lønn og ask, men da stedet var i bruk var det antagelig uforstyrret utsyn i alle retninger.
Homo cepranensis

Homo cepranensis er et foreslått artsnavn innenfor menneskeslekten som er kjent fra et enkelt skalletak som ble oppdaget den 13. mars 1994. Fossilet ble avdekket ved et uhell under arbeidet med en motorvei. Det er dokumentert og beskrevet av arkeologen Italo Biddittu, som var til stede da det ble avdekket. Funnet ble kalt «Argil» av sin oppdager, og «cepranomannen» etter den nærliggende byen Ceprano i provinsen Frosinone, 89 kilometer sørøst for Roma i Italia.
Det generelt morfologisk robuste funnet viser spesielle egenskaper, særlig i frontallappen, som mangler ekvivalenter ellers i Europa og andre steder. Dens taksonomi har vært kontroversiell, etter som den skiller seg fra andre arter som homo ergaster, homo erectus og heidelbergmennesket. Den er tidligere blitt sammenlignet med florisbadskallen (Homo helmei) som ble oppdaget i Florisbad, Sør-Afrika i 1932. Som regel blir homo cepranensis klassifisert under den løse samlebetegnelsen arkaisk homo sapiens.
Funnet er blitt anslått som omkring 450000 år gammelt.
Tobias Michael Carel Asser

Bakgrunn

Tobias Asser var av jødisk bakgrunn. Han var sønn av Carel Daniel Asser (1813–85), og sønnesønn av Carel Asser (1780-1836).

Karriere

Han ble i 1862 lærer i rettsvitenskap ved Amsterdams atheneum og var 1876-93 juris professor ved Universiteit van Amsterdam. Han var spedialist på folkerett og arbeidet for fredelig samforstand mellom folkene, deltok i viktige diplomatiske konferanser og var medstifter i 1873 av Institut de droit international samt ble i 1906 dets æresmedlem. 
I år 1893 ble han medlem av Nederlands statsråd og 1904 minister de staat (en ærestittel). Han vant seg et navn som autoritet på den internasjonale privatrettens område og tok også initiativ til konferanser i internasjonal rett. Der var han med på å behandle domstolens første tvistesak mellom st stter, vedrørende Fondo Piadoso de las Californias. 
Han var i 1899 en av Nederlands representanter ved fredskonferansen i Haag og fra 1900 medlem av Den faste voldgiftsdomstolen i samme by. Han var i 1907 en av Nederlands mrepresentanter ved den andre Haagkonferansen og mottok i 1911 Nobels fredspris sammen med Alfred Fried.
Dag (TV-serie)

Handling

Dag (Atle Antonsen) er en samlivsterapeut som ikke har særlig tro på mennesker eller ekteskap. Han bor isolert og alene, og mener at alle egentlig burde omfavne denne levemåten. Mens Dag gjør sitt beste for å holde sin anonyme og tilbaketrukne livsstil intakt må han slite med sin håpløse venn Benedict, sin følsomme søster Marianne, psykopatsekretæren Malin og utallige sprø pasienter. Alt forandrer seg likevel, da Mariannes venn Eva plutselig en dag dukker opp og endelig setter litt følelser i sving hos ellers så kalde Dag.
Bongao

Bongao er en kommune og småby i Filippinene som ligger i provinsen Tawi-Tawi i regionen Muslimsk Mindanao. Den er ett av to steder som pleier å angis som provinsens administrative hovedsete, det andre er Panglima Sugala. Den hadde 95 055 innbyggere ved folketellingen i 2007. 
Kommunen er indelt i 35 smådistrikter, barangayer, hvorav 7 er klassifiserte som urbane.
Sharon Hom

Heder

For organisasjonen Fritt Ord, har hun vært foredragsholder, i oktober 2010 i Oslo. (Invitasjonen kom flere måneder før utdelingen av Nobels fredspris, til den kinesiske aktivisten Liu.)
Novapus bifidus

Utseende

En middelsstor (ca. 20 millimeter), nokså bred, blank, rødbrun hornbille. Den har kraftig kroppsbygning og kan overflatisk minne om artene i slekten Oryctes, som den imidlertid ikke er i nær slekt med. Hannen har en kraftig uthuling i den fremre delen av pronotum og et krumt horn i pannen. Hos hunnen er pronotum rundet, tett og kraftig punktert. Dekkvingene har fine punktstriper.

Utbredelse

Slekten er utbredt i Australia (Queensland).
Blåhjort

Utseende

Blåhjorter (artene Platycerus caprea og P. caraboides) er to forholdsvis små (9 – 16 mm), blålig eller grønnlig metallglinsende arter. Kroppen er litt flattrykt. Kroppen er fint og litt spredt punktert. Hodet er firkantet, bredere enn langt. Kjevene er ikke like store som hos mange andre hjortebiller men fortsatt påfallende.  Dekkvingene har fine lengdestriper. Artene er litt vanskelige å skille men det er visse forskjeller i formen på hannens kjever i tillegg til kjønnsorganene. De øvrige artene ligner, men mange mangler metallglans. Hos noen har hannene noe forstørrede kjever.

Levevis

Larvene utvikler seg i råtnende trevirke av ulike løvtrær.

Utbredelse

Platycerus caraboides er relativt vanlig over mye av Norge, Platycerus caprea finnes bare på Sør-Østlandet.
For øvrig har slekten en holarktisk utbredelse med særlig mange arter i Øst-Asia.
Aust-Agder Skikrets

Aust-Agder Skikrets (stiftet 18. januar 1917) er en tidligere krets i Norges Skiforbund.
Kretsens opprinnelige navn var Sørlandets Skikreds. Kretsen skiftet navn til Aust-Agder Skikrets i 1923.
Aust-Agder Skikrets, Vest-Agder Skikrets og Rogaland Skikrets ble slått sammen til Agder og Rogaland Skikrets i 2007.
Frostvikler

Utseende

Arten ligner ikke på andre viklere, dette vises blant annet på at det latinske artsnavnet slutter på "-ella", som er vanlig for småsommerfugler bortsett fra viklere, ikke på "-ana" som vanlig for viklere. Hunnen har svært reduserte vinger, bakvingene er helt borte, forvingene redusert til spisse stumper. Hannen er en ganske stor (vingespenn 18-25 millimeter) og slank vikler, og kan minne om en mindre versjon av den helt ubeslektede arten vintermåler (Alsophila aescularia). Forvingen er lang og smal, lysgrå med spredte, hvite skjell. Det er en mørkbrun, firkantet flekk midt i vingen nær framkanten, og en mindre, kommaformet flekk litt lenger ute i vinge, dessuten et par kommaformede, mørke flekker foran nær spissen. Bakvingen er bred og tynn, gråhvit med gråbrune årer.

Levevis

Larvene lever på mange ulike busker, mellom sammenspundne blader. Hannene flyr fra september til desember, og er en av de siste sommerfuglene på vingene. Som hos mange andre sommerfugler som er aktive i den kalde årstiden, er hunnene ikke flygedyktige, men kryper rundt på vegetasjonen der de sender ut feromoner som lokker til seg hanner.
Prismognathus dauricus

Utseende

Hannen er en middelsstor (25-35 millimeter), blank, rødbrun hjortebille. Kjevene er knivformede, sagtakkede på innsersiden, vanligvis lengre enn hodet. Det er et spisst "horn" foran hvert fasettøye. Kroppen er halvblank, knapt synlig punktert. Hunnen er blankt svart.

Levevis

Larvene utvikler seg i råtne trestammer.

Utbredelse

Arten er utbredt i Russland, Mongolia, Kina, Korea og Japan.
USA-mesterskapet i friidrett for junior 2015

USA-mesterskapet i friidrett for junior 2015 ble arrangert fra 25. til 28. juni 2015, i Eugene i Oregon, sammen med USA-mesterskapet i friidrett 2015 for seniorer.
Provinsen Milano

Provinsen Milano (It. Provincia di Milano) var en provins i regionen Lombardia i det nordre Italia. Milano var provinsens hovedstad.
Provinsen var den folkerikeste i Italia med 3 707 210 innbyggere etter folketellingen i 2001. Etter Napoli var den med 1 868,2 innbyggere per km² den nest folketetteste. Arealet var 1 564 km². 
Monza e Brianza ble i 2009 utskilt som en egen provins av provinsen Milanos område.
Provinsen Milano ble 1. januar 2015 erstattet av Storbyområdet Milano.
André Lalande

Liv og virke

Lalande begynte i 1931 ved militærakademiet Saint-Cyr, der han avla slutteksamen i 1933. Han var deretter ved infanteriregimentet i Metz, før han i 1935 flyttet til 6. alpejegerbataljon i Grenoble.

Slaget om Narvik

Som sjef for alpejegernes 1. kompani ble Lalande sent i april 1940 sendt til Norge for å møte de tyske invasjonsstyrkene ved Narvik. Han deltok i kampene ved Elvenes og Roasnes og ble 22. mai såret under kamp og evakuert il sykehus i Harstad. For sin innsats i slaget om Narvik ble Lalande av kongen i statsråd 20. mars 1942 tildelt det norske Krigskorset med sverd.
Tilbaketrekningen fra Norge gikk til Brest, der Lalande ankom 15. juni 1940. Avdelingen ble deretter snart evakuert til Storbritannia.

De frie franske styrker

I Storbritannia sluttet Lalande seg til De frie franske styrker og fikk der først ansvar for opplæring av frivillige som meldte seg til tjeneste. I mai 1941 ble han beordret til tjeneste ved generalstaben. I oktober samme år ble han sendt til Levanten, der han tjenestegjorde i Syria og Libanon. Han ble tilknyttet Fremmedlegionen, som i 1942 ble satt inn i Nord-Afrika. Han ble såret i slaget ved El Alamein. I juni 1943 ble han forfremmet til bataljonssjef. I april 1944 deltok Lalande i kampene i Italia og august i landgangen i Provence. Han kjempet deretter i slaget om Toulon og deltok i frigjøringen av Rhône-dalen, før han mot slutten av året deltok i nedkjempelsen av tyske styrker i Alsace og Alpene.

Etter andre verdenskrig

Etter andre verdenskrig deltok Lalande i grensekommisjonen som trakk opp grensen mellom Italia og Jugoslavia ved Trieste.
Etter tjeneste ved generalstaben ble Lalande sendt til Indokina, der han deltok i strid med nasjonaliststyrkene, blant annet i slaget ved Dien Bien Phu i april 1954. Lalande ble tatt til fange av Viet Minh og slapp først fri etter fem måneders fangenskap.
Fra 1955 var Lalande tilknyttet NATO Defence College og senere organisasjonens Standing Group i Washington, D.C..
Lalande tjenestegjorde fra 1958 i krigen i Algerie. Han ble i 1961 forfremmet til brigadegeneral og sto som det i ledelsen for 1. brigades intervensjon i Algerie og Tunisia.
Fra 1963 tjenestegjorde Lalande ved avdelinger i Frankrike. Lalande ble i 1966 forfremmet til generalmajor og tjenestegjorde fra 1967 til 1969 som presidentens stabssjef. Han ble i 1970 forfremmet til generalløytnant.

Utmerkelser

Lalande mottok en rekke franske ordener og utmerkelser. Han var storoffiser av Æreslegionen, medlem av Frigjøringsordenen og innehaver av storkors av Den nasjonale fortjenstorden. Han ble også tildelt Croix de guerre 1939–1945 og Croix de guerre des Théâtres d'opérations extérieures.
Ordinær kondritt

Ordinær kondritt (engelsk: Ordinary chondrite, også kalt O-kondritter) er en klasse steinete meteoritter av kondritt. De er uten tvil den mest tallrike gruppen, og de utgjør omtrent 87 % av alle funn. Derfor har de også fått navnet «ordinær».
De er helt uten karbonat, men har som navnet angir synlige, glassaktige kondruler. De utgjør (2010) hoveddelen med hele 677 av i alt 832 kjente meteoritter.
Kondritter som inneholder karbonat kalles karbonholdige kondritter.
Bornhöveds amt

Bornhöveds amt (tysk: Amt Bornhöved) er et amt i kretsen Segeberg i Schleswig-Holstein, Tyskland. Amtet består av 8 kommuner, og dekker et areal på tilsammen 77,9 km², og har 10 920 innbyggere (2007). Amtets administrasjon har ligget i kommunen Trappenkamp siden 1. januar 2008, etter å ha befunnet seg i Bornhöved, som amtet faktisk er oppkalt etter.
Otredal prosti

Otredal prosti er et prosti i Agder og Telemark bispedømme i Den norske kirke. Prosten har sete i Vennesla.

Historikk

Torridal prosti ble opprettet ved kgl.res. 10.05.1862. Prostiet omfattet opprinnelig Oddernes prestegjeld og Øvrebø prestegjeld overført fra Råbyggelaget prosti, Søgne prestegjeld overført fra Mandal prosti, tilbakeført til Mandal prosti ved kgl. res. 09.08.1883) og Tveit prestegjeld overført fra Vestre Nedenes prosti, tilbakeført til Vestre Nedenes prosti ved kgl. res. 09.08.1883, igjen overført til Torridal prosti etter at Birkenes var skilt ut som eget prestegjeld ved kgl. res. 17.08.1905. I tillegg ble de tre prestegjeldene Evje, Bygland og Valle overført til Torridal prosti fra Setesdal prosti i 1883. Ved kgl.res. 12.06.1931 ble navnet endret fra Torridal til Otredal prosti.
Birgitta Trotzig

Biografi

Birgitta Kjellén ble født i Göteborg som datter til lektor Oscar Kjellén og hans hustru Astri, født Rodhe. Hun vokste opp i Kristianstad. Etter artium i 1948, giftet hun seg med Ulf Trotzig. Da hun i 1951 debuterte gjorde hun det med navnet Birgitta Trotzig. Debuten skjedde med novellesamlingen Ur de älskandes liv. Fire år seinere konverterte hun til katolisismen.
Trotzig var bosatt i Frankrike mellom 1955 og 1972 og var medlem av Samfundet De Nio fra 1967 til 1993. Hun ble innvalgt i Svenska akademien i 1993 som etterfølger til Per Olof Sundman.
Trotzig fikk Aftonbladets litteraturpris i 1961. I 1966 ble hun tildelt Frödingstipendet.

Forfatterskap

Trotzigs språk har sterkt driv og særpreg, er ofte dunkelt og vanskelig tilgjengelig, men med en skarphet som trenger dypt ned i den leseren som er mottakelig for hennes prosa. Sentrale tema i hennes bøker er skyld og frigjørelse, ofte med en kristen klangbunn, og balansegangen mellom etikk og estetikk. På grunn av sin katolisisme utmerker hun seg blant samtidige forfattere.
Blant Trotzigs bøker kan nevnes romanen Dykungens dotter, hun har også skrevet prosadiktsamlinger.
Lars Korvald

Biografi

Korvald var sivilagronom av utdannelse, og ble ansatt som lærer ved den kristne Tomb jordbruksskole i Råde i Østfold i 1943. Fra 1948 til 1952 arbeidet han som sjefskonsulent i Norske Jordbruksklubber (nå 4H Norge). Fra 1952 var han rektor ved Tomb jordbruksskole. 
Hans sto på tiendeplass på stortingslista i 1957, og til 1961 ble han nominert på førsteplass på Østfold KrFs liste. Fire år senere ble han parlamentarisk leder for KrF, og drøyt ti år senere ble han landets statsminister.

Statsminister

Han var Kristelig Folkepartis første statsminister da han ledet sentrumsregjeringen (KrF, Sp og V) fra 18. oktober 1972 til 16. oktober 1973. Han var også formann i Kristelig Folkeparti 1967–75 og 1977–79, stortingsrepresentant for Østfold 1961–81 og lagtingspresident 1969–72. Korvald var Kristelig Folkepartis parlamentariske leder fra 1965–72 og 1973–81.
Regjeringen Korvalds fremste oppgave ble forhandlingene om handelsavtale med EF da søknaden om norsk medlemskap var blitt nedstemt ved folkeavstemningen i 1972. I forbindelse med Crotale-saken overlevde Korvald-regjeringen et mistillitsforslag fra Arbeiderpartiet i juni 1973.
Det var Korvald som i 1972 ansatte den da 25 år gamle Kjell Magne Bondevik som statssekretær på statsministerens kontor.

Fylkesmann

Etter at Korvalds politiske karriere var over, ble han utnevnt til Fylkesmann i Østfold (1981 til 1986).
Før han ble politiker, hadde Korvald vært forkynner i indremisjonen.
Korvald døde litt over to uker etter sin kone, Ruth Aarny Korvald (født Ruth Aarny Borgersen, 2. juli 1915). De giftet seg i 1943. Han ble begravd fra Bragernes kirke i Drammen onsdag 12. juli, båren ble deretter ført til Nedre Eiker kirkegård. Regjeringen besluttet at hans gravferd skulle foregå på statens bekostning.
Teater Fot

Teater Fot er et norsk teaterkompani som ledes av Lise Hovik og har base i Trondheim. Kompaniet ble etablert av Hovik i 2004 for å utvikle teaterforestillinger for barn i ulike aldre.
Kompaniet har også produsert animasjonsvideoer, og benyttet figurteater, musikk og dans som viktige elementer i sin scenekunst.

Teater for de aller minste

Med produksjonen De Røde Skoene utforsket Teater Fot og Lise Hovik scenekunst for ettåringer. Med tre dansere og en musiker som utøvere på scenegulvet, var musikk, dans og røde sko hovedbestandeler i stykket. I oppsetningen inngikk også elementer av figurteater. Produksjonen var samtidig en plattform for Lise Hoviks forskning på «barneteatrets interaktive og performative estetikk, med fokus på  lek og improvisasjon». Denne forskningen munnet ut i en doktorgrad ved NTNU, Det humanistiske fakultet, i 2014.

Også senere produksjoner har hatt de helt små barna som målgruppe. Blant annet er stykket Spurv, som er den første av forestillingene i teatertrilogien Du skal få høre fuglesang (2012), myntet på barn i alderen 0 til 2 år. Under Olavsfestdagene i Trondheim 2017 hadde kompaniet urpremiere på en ny forestilling for denne målgruppen. Det nye stykket heter Verken fugl eller fisk, og ble utviklet med støtte fra Norsk kulturråd, Fond for utøvende kunstnere (FFUK), Sør-Trøndelag fylkeskommune, Trondheim kommune og Olavsfestdagene 2017. Teater Fot selv beskriver Verken fugl eller fisk på denne måten:
«Gjennom eksperimenterende teater med materialer, objekter, figurer, dans, sang, lek og musisk kommunikasjon vil vi utvikle det affektive språket. Vi vil vri og mikse på hierarkiene og kategoriene, leke med mellomrommet mellom fugl og fisk og skape rare, syngende skapninger som er både nysgjerrige, glade og triste.»
Honor Blackman

Bakgrunn

Honor Blackman ble født i Plaistow i London. Faren, Frederick, var statistiker. Hun gikk på North Ealing Primary School og Ealing County Grammar School for Girls. 
Til 15-årsdagen ga foreldrene henne skuespillerklasser som gave. Hun begynte ved Guildhall School of Music and Drama i 1940. Under tiden på Guildhall School arbeidet hun også som kontorassistent ved Home Office.

Karriere

Blackman debuterte som skuespiller i 1947 med filmen Fame er Spur. I 1981 var Blackman i London under gjenoppliving av The Sound of Music. Hennes teater-oppsetning Word Of Honor hadde premiere i oktober 2006. I april 2007 tok hun over rollen som Fraulein Schneider fra den Olivier Award-vinnende skuespillerinnen Sheila Hancock i oppsetningen Cabaret, som ble satt opp ved Lyric Theatre i Londons West End. Blackman forlot denne oppsetningen i slutten av september 2007. En av hennes første opptredener på TV var i serien The Four Just Men i 1959. 
Den 6. juli 2009 ga Blackman ut en ny singel, The Star Who Fell fra Grace, som var komponert i samarbeid med Jeff Chegwin og Adrian Munsey. Blackman giftet seg to ganger. Hennes første mann var Bill Sankey (1948–1956) og hennes andre var den britiske skuespilleren Maurice Kaufmann (1961–1975), som hun dukket opp i filmen Fright sammen med i 1971. Blackman og Sankey adopterte de to barna Barnaby i 1968 og Lottie i 1967.
Troisdorf

Historie

De første bosetningene i området går tilbake til 800- og 900-tallet og i bydelen Bergheim ble den første kirken bygget rundt år 700.
I 1952 ble Troisdorf en fri by, og i 1969 ble byområdet utvidet med bydistriktet Sieglar og landsbyene Altenrath og Friedrich-Wilhelms-Hütte.
Rundt 9600 utlendinger bur i Troisdorf. De to største gruppene er tyrkere og grekere.
Theognis fra Megara

Theognis fra Megara (gresk: Θέογνις ὁ Μεγαρεύς; 6. århundre f.Kr.) var en gresk poet. Mer enn halvparten av de elegiske diktene fra Hellas før den aleksandrianske perioden er inkludert i de 1400 linjene tilegnet Theognis.
Mimononymoides

Utbredelse

Arten er bare kjent fra Somalia.